ผถห. CHAYO โหวตผ่านลดทุนจดทะเบียน – เพิ่มทุนรองรับปรับสิทธิวอแรนต์
บอร์ด CHAYO มีมติเอกฉันท์ ลดทุนจดทะเบียนของบริษัทและอนุมัติการจัดสรรหุ้นสามัญเพิ่มทุนเพื่อรองรับการปรับสิทธิวอแรนต์
บอร์ด CHAYO มีมติเอกฉันท์ ลดทุนจดทะเบียนของบริษัทและอนุมัติการจัดสรรหุ้นสามัญเพิ่มทุนเพื่อรองรับการปรับสิทธิวอแรนต์
25 ต.ค. 2564

นายวุฒิศักดิ์ ลาภเจริญทรัพย์ ประธานกรรมการ บริษัท ชโย กรุ๊ป จำกัด (มหาชน) หรือ CHAYO ผู้เชี่ยวชาญในธุรกิจลงทุนและบริหารสินทรัพย์ด้อยคุณภาพ ธุรกิจให้บริการเจรจาติดตามทวงถามและเร่งรัดหนี้ รวมทั้งธุรกิจศูนย์บริการข้อมูลลูกค้า และนายสุขสันต์ ยศะสินธุ์ ประธานเจ้าหน้าที่บริหาร นำทีมคณะกรรมการระดับสูงของบริษัทฯ ร่วมประชุมวิสามัญผู้ถือหุ้นครั้งที่ 1 ประจำปี 2564 ผ่านสื่ออิเล็กทรอนิกส์แบบออนไลน์
โดยที่ประชุมมีมติที่ประชุมไฟเขียวอนุมัติการลดทุนจดทะเบียนของบริษัทจากเดิม 599,987,721.50 บาทเป็น 599,985,518 บาท อนุมัติการจัดสรรหุ้นสามัญเพิ่มทุนเพื่อรองรับการปรับสิทธิของ CHAYO-W1 และปรับสิทธิของใบสำคัญแสดงสิทธิ CHAYO-W2 และอนุมัติการเพิ่มวงเงินในการออกและเสนอขายหุ้นกู้ และ/หรือตั๋วแลกเงินของบริษัทจากจำนวนไม่เกิน 2,500 ล้านบาทเป็นจำนวนไม่เกิน 5,000 ล้านบาท